Iris de Freitas Brazao

Iris de Freitas (neu Iris de Freitas Brazao; 29 Hydref 1896 – 21 Mai 1989) oedd y fenyw gyntaf yn y Caribî i fod yn gyfreithwraig.Women and the Law gan Joan Brathwaite pennod: “Some Firsts for Women in the Law” Ganwyd yn Georgetown, Gaiana. Marchnatwr oedd ei thad,  M. G. de Freitas, ac roedd ganddi o leiaf un brawd, sef Stanley. Aeth Iris i Brifysgol Toronto yng Nghanada ym Medi 1918, ond byr fu ei chyfnod yno a gadawodd ar 5 Rhagfyr 1918 er mwyn mynd i astudio yng Ngholeg Prifysgol Cymru, Aberystwyth.aberrarebooks.wordpress.com; adalwyd 21 Tachwedd 2016.

Cofrestrodd yng Ngholeg Prifysgol Cymru, Aberystwyth, yng ngwanwyn 1919. Bu'n byw yn Neuadd Alexandra, Aberystwyth, sef y neuadd breswyl gyntaf i fenywod yng Nghymru, a thrwy holl wledydd Prydain. Astudiodd fotaneg, Lladin a ieithoedd modern eraill, a'r gyfraith. Bu hefyd yn Gynrychiolydd y Myfyrwyr ar Gyngor y Coleg a hefyd yn Llywydd Adran y Merched ar y Cyngor. Graddiodd gyda Bagloriaeth yn y Celfyddydau yn 1922 a Bagloriaeth yn y Cyfreithiau yn 1927.

Iris de Freitas oedd y gyfreithwraig gyntaf yn Ynysoedd y Caribî, a'r fenyw gyntaf yno i erlyn mewn llys barn achos o lofruddiaeth.

Yn 2016 enwyd ystafell yn Llyfrgell Syr Hugh Owen ym Mhrifysgol Aberystwyth ar ei hôl.

Cyfeiriadau

Categori:Merched y 19eg ganrif
Categori:Merched yr 20fed ganrif
Categori:Cyfreithwyr benywaidd o Gymru
Categori:Cyfreithwyr o Gymru
Categori:Cyfreithwyr o Farbados